રાજ્યની ૭૫ નગરપાલિકાની ચૂંટણી માટે સોમવારે રાજ્ય ચૂંટણીપંચ જાહેરનામુ પ્રસિધ્ધ કરશે. ૨૯મી જાન્યુઆરીએ જ નગરપાલિકાની ચૂંટણી માટે ઉમેદવારોના ફોર્મ ભરવાની પ્રક્રિયા હાથ ધરાશે. ભાજપ-કોંગ્રેસે પણ સ્થાનિક સ્વરાજ્યની ચૂંટણીઓ જીતવા કમર કસી છે. વિધાનસભાની ચૂંટણી બાદ હવે ફરી એકવાર ચૂંટણીનો માહોલ જામશે. રાજ્યની ૭૫ નગરપાલિકાની ચૂંટણીમાં સારો દેખાવ કરી શહરોના સત્તામંડળ પર રાજકીય કબજો મેળવવા ભાજપ-કોંગ્રેસે તડામાર તૈયારીઓ કરી છે. આ ઉપરાંત દાવેદારોએ પણ ભાજપ-કોંગ્રેસની ટિકિટ મેળવવા છેલ્લી ઘડી સુધી દોડધામ મચાવી હતી.